Neuvoston asetus (EY) N:o 1661/95, annettu 29 päivänä kesäkuuta 1995, yhteisön tariffikiintiöitä koskevista myönnytyksistä tietyille maataloustuotteille, mukaan lukien jalosteet, Israelin ja Turkin hyväksi vuonna 1995



Virallinen lehti nro L 158 , 08/07/1995 s. 0001 - 0003



NEUVOSTON ASETUS (EY) N:o 1661/95, annettu 29 päivänä kesäkuuta 1995, yhteisön tariffikiintiöitä koskevista myönnytyksistä tietyille maataloustuotteille, mukaan lukien jalosteet, Israelin ja Turkin hyväksi vuonna 1995 EUROOPAN UNIONIN NEUVOSTO, joka ottaa huomioon Euroopan yhteisöjen perustamissopimuksen ja erityisesti sen 113 artiklan, ottaa huomioon Itävallan, Suomen ja Ruotsin liittymisasiakirjan, ottaa huomioon komission ehdotuksen, sekä katsoo, että toisaalta Euroopan talousyhteisön ja toisaalta Israelin ja Turkin (jäljempänä `kolmannet maat`) välisissä tullietuussopimuksissa on näille valtioille annettu tiettyjä maataloustuotteita, mukaan lukien jalosteet, koskevia myönnytyksiä, Itävallan, Suomen ja Ruotsin liittymisen johdosta olisi mukautettava mainittuja myönnytyksiä ottaen huomioon erityisesti maataloustuotteiden, mukaan lukien jalosteet, kaupan järjestelmät, jotka olivat olemassa toisaalta Itävallan, Suomen ja Ruotsin ja toisaalta Israelin ja Turkin välillä, tässä tarkoituksessa käydään tunnustelevia neuvotteluja näiden kolmansien maiden kanssa lisäpöytäkirjojen liittämiseksi edellä mainittuihin sopimuksiin, liian lyhyiden määräaikojen vuoksi näitä lisäpöytäkirjoja ei kuitenkaan voitu saattaa voimaan 1 päivänä tammikuuta 1995, näillä edellytyksillä ja vuoden 1994 liittymisasiakirjan 76, 102 ja 128 artiklan mukaisesti yhteisön on toteutettava tarvittavat toimenpiteet tämän tilanteen korjaamiseksi; näiden toimenpiteiden on oltava yhteisön autonomisia tariffikiintiöitä, joihin sisältyvät Itävallan, Suomen ja Ruotsin soveltamat sopimusperusteiset tullietuusmyönnytykset, ja uusien jäsenvaltioiden on sovellettava yhteisössä sovellettavaa tuontijärjestelmää 1 päivästä tammikuuta 1995, ON ANTANUT TÄMÄN ASETUKSEN: 1 artikla Rajoittamatta yhteisön tuontijärjestelmiä, joita sovelletaan tiettyihin maataloustuotteisiin, mukaan lukien jalosteet, toisaalta yhteisön ja toisaalta Israelin ja Turkin välisten sopimusten mukaisesti, nostetaan yhteisön tariffikiintiöitä tai tarvittaessa avataan uusia autonomisia tariffikiintiöitä tämän asetuksen liitteiden I ja II mukaisesti. 2 artikla Liitteessä I tarkoitettujen tariffimyönnytysten osalta sovelletaan asetuksen (EY) N:o 1981/94 (1) 4-8 artiklaa. Liitteessä II tarkoitettuihin tuotteisiin sovelletaan asetuksen (EY) N:o 3448/93 (2) 16 artiklaa. 3 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 29 päivänä kesäkuuta 1995. Neuvoston puolesta J. BARROT Puheenjohtaja (1) EYVL N:o L 199, 2.8.1994, s. 1, asetus sellaisena kuin se on muutettuna asetuksella (EY) N:o 298/95 (EYVL N:o L 35, 15.2.1995, s. 6) (2) EYVL N:o L 318, 20.12.1993, s. 18 LIITE I Vuodeksi 1995 vahvistetut tullietuuskiintiöt ISRAEL >TAULUKON PAIKKA> TURKKI >TAULUKON PAIKKA> LIITE II ISRAEL >TAULUKON PAIKKA> TURKKI >TAULUKON PAIKKA>